# Oulun Kehitysvammaisten Tuki ry:n jäsenkirje kesä 2021

Hei ja mukavaa kesää!

Jäsenkirjeen liitteenä on odotettu tulevan kauden (syksy 2021-kevät 2022) kerhotoiminnan suunnitelma. Kerhoihin ilmoittautuminen avataan elokuun ensimmäisellä viikolla ja ilmoittautumislinkki julkaistaan yhdistyksen kotisivuilla ja Facebook- sivulla. Seuraamme edelleen tarkasti epidemiatilannetta ja voi olla mahdollista, että muutoksia kerhojen toteutuksessa joudutaan tekemään. Mikäli näin käy, tästä tiedotetaan kerhojen ilmoittautumisen yhteydessä.

Yhdistyksessä tapahtuu vielä kesän aikana mukavia juttuja. Lue näistä enemmän yhdistyksen kotisivujen Tapahtumakalenterista: <https://www.oketuki.fi/oketuki/kalenteri/>

Kesäajan muut tutut tapahtumat siirtynevät seuraavaan vuoteen, mm. Kaikkien Kesäfestarit ja Kesäkisat palaavat ohjelmaan vuoden päästä. Syyskauden tapahtumista, mm. Elotansseista tiedotamme heti, kun saamme lisätietoa.

**Ajankohtaisia toimistolta**

* Yhdistyksen kotisivut ovat uudistumassa ja uudet sivut julkaistaan elokuussa. Otamme mielellämme vastaan palautetta ja kommentteja uusituista sivuista.
* Yhdistyksen toimistolla on aloittanut työkokeilussa Jenni. Jenni jatkaa työskentelyään elokuussa. Elokuussa saamme toimistolle myös Venla -opiskelijan.
* Yhdistys perustaa viestintätoimikunnan ja siihen etsitään viestinnästä kiinnostuneita vapaaehtoisia. Jos tunnet intoa olla mukana yhdistyksemme viestinnän suunnittelussa ja kehittämisessä, ota yhteyttä!
* Syksyn kerhoissa tapahtuu jonkin verran ohjaajamuutoksia ja kerhoissa näkyy mukana nyt aiempaa enemmän vapaaehtoisia työntekijöitä, kun yhdistys on tehostanut vapaaehtoistoimintaansa. Toivotellaan tervetulleiksi kerhoihin kaikki, niin ”vanhat” kuin uudetkin ohjaajat.
* Elokuussa aloittaa yhdistyksen Stea- rahoitteinen hanke Verkko haltuun! Hanke järjestää digiopastusta ja turvallista sähköistä asiointia Oulun alueella. Sirpa- ohjaajamme siirtyy hankkeen työntekijäksi ja projektikoordinaattorina hankkeessa aloittaa Kaisa Pitkälä.

**Muuta ajankohtaista**

* Asiakasmaksulaki muuttuu 1.7. aiheuttaen muutoksia mm. tehostetun palveluasumisen maksuihin. Lue lisää Oulun kaupungin tiedotteesta: [Ouka asiakasmaksulain muutos](https://www.ouka.fi/oulu/digi/ajankohtaista/-/asset_publisher/ez43R91rLN7Q/content/asiakasmaksulaki-muuttuu-1-7-2021-ja-vaikuttaa-hyvinvointipalvelujen-maksuihin/50266?redirect=https%3A%2F%2Fwww.ouka.fi%2Foulu%2Fdigi%2Fetusivu%3Fp_p_id%3D101_INSTANCE_JVTv8r9barUT%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-3%26p_p_col_pos%3D1%26p_p_col_count%3D2)
* Kehitysvammaisten Tukiliiton Elämä omaksi -hanke aloittaa Oulussa syyskuussa 2021. Kaksivuotinen ESR-hanke toimii Lapin ja Koillismaan alueella. Elämä omaksi -hankkeessa käynnistetään paikallisia ja virtuaalisia kohtaamispaikkoja sekä tuotetaan lyhytkestoisia yksilöllisiä tukiprosesseja tukea tarvitseville nuorille ja aikuisille. Lue lisää: <https://www.tukiliitto.fi/ajankohtaista/elama-omaksi-hanke/>
* Paussin kehittämistyöryhmä jatkaa toimintaa syksyllä 2021. Ryhmän tarkoitus on tuoda esille käyttäjien ääntä (vanhemmat ja käyttäjät) Paussin toiminnan kehittämiseksi. Tule mukaan!
* Lyhytaikaishoidon ja päivätoiminnan osalta tilanne on, että Hanhilehdon toimintakeskuksen remontti on valmistunut ja toiminta jatkuu uusituissa, avarammissa tiloissa. Kaupungilta muistutetaan, että tilapäishoidon jaksot tulee perua ajoissa, samoin kesähoidon tarve.

Seuraathan ilmoitteluamme yhdistyksen nettisivuilta ([www.oketuki.fi](http://www.oketuki.fi)). Nettisivuille on koottu menovinkkejä ja- linkkejä Kerhot ja tapahtumat- sivulle. Tietoa tulevasta ja muusta toiminnasta saat myös facebookista (<https://www.facebook.com/oketuki/>. Muista myös yhdistyksemme Instagram ja You Tube – kanavat.

Yhdistys toimii aktiivisesti jäsentensä edunvalvonnassa ja vaikuttamistyössä. Voit olla yhteydessä edunvalvonta- ja vaikuttamistoimikuntamme puheenjohtajaan, Sinikka Vuotiin [sinikka.vuoti@dnainternet.net](mailto:sinikka.vuoti@dnainternet.net). Edunvalvonnan asioissa voit olla myös yhteydessä yhdistyksen toiminnanjohtajaan Annemariin numeroon 040 1632282 tai [annemari.eskola@oketuki.fi](mailto:annemari.eskola@oketuki.fi).

Muistathan ilmoittaa, jos osoitteesi muuttuu. Näin varmistat, että saat ajantasaiset tiedot yhdistyksen ilmoittelusta.

Heinäkuussa pidämme kesälomia ja olemme paikalla satunnaisesti. Voit aina jättää soittopyynnön tai sähköpostin niin olemme sinuun yhteydessä lomalta palattuamme.

Kesäisin terveisin, Oulun Kehitysvammaisten Tuki ry

Kuva, joka sisältää kohteen kukka, kasvi

Kuvaus luotu automaattisesti**Leena ja Annemari**